Koos Kombuis en Jurie Els sing saam op die Afrikaanse Musiekfees3
Koos Kombuis en Jurie Els gaan saam sing op 25 September 2004 in die Afrikaanse Musiekfees3 by Carnival City. Sewentien van Suid-Afrika se topkunstenaars sal op een verhoog te sien wees, wat van die Carnival City Afrikaanse Musiekfees een van die grootste musiekfeeste in die land maak.
Kunstenaars wat gaan optree, is Nina Swart, Thys-die Bosveldklong, Guillaume, Eclipse, Helene Bester, Jacques Botes, Jannie Moolman, JJ Stephens, Johnny en Vivian, Juan (Floors) Oosthuizen, Jurie Els, Koos Kombuis, Lize Beekman, Lucas Maree, Rina Hugo, Robbie Klay en Saranti Rheeders.
Besprekings kan gedoen word by Computicket (011) 340 8000 of op die internet by www.computicket.com. Groepbesprekings teen laer pryse by Di Sparks (011) 648 7385 of by 073 208 8483.
Jurie en Koos saam op een verhoog?
Jurie s�: "Van Koos se liedjies is seker die beste liedjies wat ooit in Afrikaans geskryf is. Dit is daarom vir my 'n groot voorreg om saam met Koos op te tree. Trouens, dit is beslis een van die grootste hoogtepunte in my ganse loopbaan. Ek sien hierdie ook as 'n stap in die regte rigting wanneer sogenaamde opponerende musiekgenres begin br�e bou � dit gaan uiteindelik tog net oor die bevordering van musiek in geheel!"
En Koos se reaksie: "Ek is moeg dat ons musiek in verskillende kampe plaas. Wie besluit watse musiek is 'cool' en 'nice' en watter nie? Jy hoef natuurlik nie met almal saam te stem nie, maar jy behoort respek te h� vir ander se werk. En alhoewel ek en Jurie dalk tradisioneel in verskillende kampe ten opsigte van musiek was, het ek nog nooit iets teen hom gehad nie. Inteendeel, ons het goeie vriende geword. Ek is moeg vir die bakleiery tussen kunstenaars � Dit maak my net vreeslik moeg en dit raak vervelig! En ek en Jurie gaan sorg vir 'n baie mooi song wat ouens vir lank gaan onthou. Ek haat rock-snobisme baie meer as wat ek kommersi�le musiek haat."
Koos s� verder: "Soos David Kramer tref ek ook 'n onderskeid tussen musikante en entertainers. Albei hierdie groepe mense verdien hulle brood met harde werk en toer. Hoewel ek self eerder na die werk van eersgenoemde groep luister, kom ek baie goed oor die weg met laasgenoemde groep; ek vind die entertainers van ons industrie 'n besonder pretensielose en aangename groep mense. Daar is nie een van hulle wat vir hulleself airs aansit en probeer voorgee dat hulle groot kunstenaars is nie; hulle is sakemanne en -vroue. Hulle het selfs respek vir wat ek doen, hoewel ek self nie juis die grootste of mees oorspronklike 'musikant' van die lot is nie - to be honest, my eie roots l� by die jeugdige Des Lindberg en by Kinky Friedman. En die line-up van die Afrikaanse Musiekfees3 probeer juis om 'n balans tussen 'musikante' en 'entertainers' vind. Ons gaan lekker konsert hou!"
WEN KAARTJIES NA DIE AFRIKAANSE MUSIEKFEES3!
Lesers staan 'n kans om kaartjies te wen na die Afrikaanse Musiekfees3. Al wat jy hoef te doen, is om die volgende na 35450 te SMS: MUSIEK LITNET of stuur vir ons 'n epos na fransswart@tiscali.co.za en se vir ons hoeveel kunstenaars tree die jaar op in die Afrikaanse Musiekfees3.
Wenners sal telefonies in kennis gestel word en die Redakteur se beslissing is finaal.
Vir medianavrae, bel: 082 468 2732
LitNet: 10 September 2004